346 
MÉMOIRES. 
ces présentes, Enjoignant au surplus aux d. commissaires lesquels 
doresnavant y seront employés, de procéder diligemment et bien à la 
recherche des d. deniers, fruicts et marchandises et en faire toute la 
diligence nécessaire, affinque nostre vouloir soit effectué. Mandons et 
commandons à tous huissiers et sergens de mectre et entière 
exécution toutes contraintes des d. commissaires contre lesd. redeva¬ 
bles et faire tous autres exploits à ce requis et nécessaire, sans, pour 
ce, prendre placet, visa ne pareatge, et à tous nos justiciers, officiers 
et subjects, tenir la main à l’effect que dessus. Voulons, en outre, que 
les d. deniers qui se recepvront, jusqu’à la d. somme de cinquante 
mille escus, soient mis ès mains des trésoriers et recepveurs généraulx 
de nostre frère ou autres par luy commis, sans qu’ils en soit teneu en 
rendre aucun compte que par devant nostre frère ou son officier; car 
tel est nostre plaisir; Nonobstant aussi quelques édicts, ordonnances, 
restrinctions, mandements, défenses et lettres à ce contraire. Aux¬ 
quels pour ce regard seulement et aux dérogatoires des dérogations y 
contenues, nous avons desrogé et desrogeons par ces présentes. Et 
pour ce que d’icelles on pourra avoir affaire en plusieurs et divers 
lieux, nous voulons que au vidimat deument collationné par l’ung de 
nos amés et feaulx notaire et secrétaire, foy soit adjoustée comme au 
présent original. En tesmoing de quoy nous avons faict mettre nostre 
scel à ces d. présentes, Donné à Paris, le vingt quatriesme jour d’a¬ 
vril, l’an de grâce mil cinq cens soixante dix huict, et de nostre règne, 
le quatriesme. 
Ainsi signé sur le reply : Par le Roy = FizEs, et scellé de cire j aulne 
sur double queue. 
Messeigneurs du Parlement, Supplye le Roy 'de Navarre qu’il au- 
roit pieu au Roy accorder et faire despêcher les lettres patentes de 
déclaration cy attachées données à Paris le 24 me jour d'apvril l’an 
mil VLXXVIII, lesquelles vous plaira de bon grâces tenir pour signi¬ 
fiées, et déclarer n’entendre empescher l’exécution d’icelles, suyvant 
le vouloir de Sa d. Majesté déclaré par les d. lettres patentes, et ferez 
bien. 
Boyer, signé. 
Soit monstré au procureur général du Roy. 
Faict à Tholose, en Parlement, le XXI e juing 1578. 
Pour le regard des fruicts, deniers, marchandises et autres choses 
prinses par ceulx de la nouvelle prétendue Religion non subjects à 
restitution par l’édict de pacification, n’entend empescher l’exécution 
des lettres. 
A Tholose, le 26 e juing 1578. 
Durand, signé , 
